Кошќушко (планина)

Кошќушко (, од ) — планина во венецот Снежни Планини на територијата на Националниот парк Кошќушко во Нов Јужен Велс, Австралија. Со висина од 2.228 м, ова е со највисоката планина во Австралија (не сметајќи ги надворешните територии).  Наречена е по во чест на полскиот национален херој и војсководец во Американската војна за независност, Тадеуш Кошќушко (1746-1817), кое ѝ го дал полскиот истражувач Павел Едмунд Стшелецки во 1840 г. поради тоа што по облик му личела на истоимената тумба во Краков. 

Вровот и околните предели се под снег во зима и пролет (обично од почетокот на јуни до крајот на октомври и подоцна).

Националниот парк Кошќушко ги нуди најблиските скијачки центри до градовите Канбера и Сиднеј: Тредбо, Шарлот Пас и Перишер Блу. Можно е планината да била искачена од Абориџините долго пред доселувањето на Европејците.

Во декември секоја година се одржува ултрамаратонска трка „Од брегот до Кошќушко“ () во должина од 240 км — од морето до самиот врв на планината. 

Повисоки планини на австралиска територија

Постојат две повисоки планини на австралиска територија, кои географски не припаѓаат на самиот австралиски континент:

 вулканот Мосон (2.745 м) на островот Херд
 куполата Аргус (4.030 м) и планините Меклинток (3490 м) и Мензис (3.355 м) на Австралиската Антарктичка Територија.

 Поврзано 
 Таунсенд (планина)
 Список на планини во Австралија
 Географија на Австралија

 Наводи 

 Надворешни врски 

 Кошќушко — портал со информации за полскиот истражувач Павел Едмунд Стшелецки 
 Искачување на Кошќушко 

Категорија:Големи Разводни Планини
Категорија:Планини во Австралија
Категорија:Географија на Нов Јужен Велс
Категорија:Седум врвови
Категорија:Највисоки точки на земјите